Subject: Mitmedimensioonilise pereteraapia (MDFT) rakendamise ja tulemuslikkuse uuring
From: Anu Suviste - AKI <[email-masked]>
To: Triin Hermann <[email-masked]>
Date: Fri, 26 Jun 2026 16:01:49 +0000

Tere!

Esitasite Andmekaitse Inspektsioonile (AKI) täiendatud taotluse poliitika kujundamise eesmärgil uuringu "Mitmedimensioonilise pereteraapia (MDFT) rakendamise ja tulemuslikkuse uuring" läbiviimiseks IKS § 6 lg 5 alusel. Täiendatud taotluses on AKI osundatud puudused suuremas osas kõrvaldatud, kuid taotluses ja selle lisades on esitatud erinev teave. Kuna AKI annab kooskõlastuse uuringu tingimustele, mis on kirjeldatud vastutava töötleja taotluses, sh selle lisades, siis on oluline, et info uuringu tingimuste kohta on selge ning üheselt arusaadav. Seetõttu palun taotlus ja selle lisad üle vaadata ning uuringu teave ühtlustada.

Lisaks selgitab AKI, et isikuandmete töötlemine uuringutes on lubatud eelkõige pseudonüümitud kujul. Pseudonüümimine tähendab, et andmeid ei ole ilma täiendava teabeta võimalik konkreetse füüsilise isikuga seostada. Uuringu tingimuste kohaselt töötleb uuringus kõiki isikuandmeid ning ka pseudonüümi võtit volitatud töötleja. AKI juhib tähelepanu, et kui andmetöötlejal on igal ajal ja väga lihtsalt võimalik pseudonüümitud andmed taasisikustada, siis ei saa isikuandmeid käsitleda pseudonüümitud andmetena. Palun uuringu tingimused selles osas läbi mõelda ja täpsustada.

Lugupidamisega
Anu Suviste
jurist
[email-masked]
6274140

ERAELU KAITSE JA RIIGI LÄBIPAISTVUSE EEST
Tatari 39 | 10134 Tallinn | Eesti
LinkedIn<https://www.linkedin.com/company/estonian-data-protection-inspectorate/> | YouTube<https://www.youtube.com/@andmekaitse>
<https://www.aki.ee>